Presque Isle

Presque Isle on linn USA-s Maine'i osariigis, Aroostooki maakonna suurim linn. See asub Aroostooki jõe kaldal.

Elanike arv on 2020. aasta rahvaloenduse kohaselt 8797. Aastal 2010 oli elanikke 9692.Presque Isle, Maine. census.gov. Vaadatud 9.9.2017

Presque Isle'is valitseb pikkade ja külmade talvede ning lühikeste suvedega niiske mandriline kliima. Keskmine õhutemperatuur on jaanuaris –6...–13 °C ja juulis 13–25 °C. Sademeid langeb 896 mm/a. Lumesadu esineb aastas 225 cm."Presque Isle, Maine". City-Data.com

Linnas tegutseb umbes 1500 üliõpilasega Maine'i Ülikooli süsteemi kuuluv University of Maine at Presque Isle.

Linna lähedal asub rahvusvaheline lennujaam. Läbi linna kulgeb maantee Route 1.

Presque Isle'is on korraldatud laskesuusatamise maailma karikasarja etappe.

 Ajalugu 
Esimesed briti asunikud saabusid praeguse linna alale 1819. aastal. Piiritüli tõttu Suurbritannia ja Ühendriikide vahel oli piirkonna areng aeglane. Piiritüli lahendati lõpuks 1842. aastal Websteri-Ashburtoni lepinguga.

Esimese ameeriklasena asus sellele alale elama Dennis Fairbanks 1828. aastal, kelle järgi asula algselt ka nime sai. Hiljem sai see prantsuskeelse sõna järgi 'poolsaare' (presqu'île) kohta nimeks Presque Isle. 4. aprillil 1859 sai see town-staatuse ja 1. jaanuaril 1940 city-staatuse.

Presque Isle'is oli algselt olulisim majandusharu metsandus. 1880. aastatel asus seal kaks saeveskit, veski, villavabrik, mööblitehas ja vankritehas. 19. sajandi lõpus hakkas arenema põllumajandus. Kõige tähtsamaks põllukultuuriks sai kartul.

 Viited 

 Välislingid 
 Koduleht

Kategooria:Maine'i linnad